
	TIEKĖJŲ SIŪLOMI PAKEITIMAI IR PERKANČIOSIOS ORGANIZACIJOS PRIIMTI SPRENDIMAI DĖL PATEIKTŲ SIŪLYMŲ IR REKOMENDACIJŲ

	Tiekėjo siūlomi pakeitimai
	Perkančiosios organizacijos sprendimas

	Į perkančiosios organizacijos pateiktą klausimą „Numatytas prekių pristatymo terminas – Tiekėjas Prekes įsipareigoja pristatyti ne vėliau kaip per 90 (devyniasdešimt) kalendorinių dienų nuo Sutarties įsigaliojimo dienos. Ar toks  terminas pakankamas (per ilgas, per trumpas)  prekių pristatymui?“ tiekėjas pateikė atsakymą „Pakankamas“
	Perkančioji organizacija nekeis prekių pristatymo termino“

	Į perkančiosios organizacijos pateiktą klausimą „Ar, Jūsų nuomone,  pirkimo procedūroje ketinančioms dalyvauti tiekėjų įmonėms turėtų būti keliami kvalifikaciniai reikalavimai? Jei taip, prašome pateikti argumentuotus siūlymus nurodant, kokie kvalifikaciniai reikalavimai turėtų būti keliami tiekėjams, norintiems dalyvauti šiame pirkime.“ tiekėjas pateikė atsakymą „Ne“
	Kvalifikaciniai reikalavimai tiekėjams nebus keliami.

	Į perkančiosios organizacijos pateiktą klausimą „Kuriuos aplinkos apsaugos kriterijus, iš nurodytų Lietuvos Respublikos aplinkos ministro 2011-06-28 įsakymu Nr. D1-508 (įskaitant šio įsakymo pakeitimus) patvirtintame „Aplinkos apsaugos kriterijų taikymo, vykdant žaliuosius pirkimus, tvarkos apraše“ (žr. https://e-seimas.lrs.lt/portal/legalAct/lt/TAD/TAIS.403512/asr), atitinka Jūsų įmonė  ir/arba Jūsų įmonės siūloma prekė, kokius aplinkos apsaugos kriterijų (žaliojo pirkimo reikalavimų) atitiktį patvirtinančius dokumentus galėtumėte pateikti pirkimo metu?“ tiekėjas pateikė atsakymą „Aplinkos apsaugos kriterijai ir  kriterijų atitiktį patvirtinantys dokumentai:
Iš gamintojo pusės:
- prekei pagaminti ir tiekti, sunaudojama mažiau gamtos išteklių.
Atitiktį patvirtinantis dokumentas:
 - Gamintojo  aplinkosaugos politika dėl ISO 14001 reikalavimų laikymosi.  Įmonė, turi nusistovėjusią aplinkos apsaugos, ir sveikatos saugos politiką ir numatytas procedūras, atitinkančias ISO 14001  sertifikavimo reikalavimus,  kurios sprendžia aplinkosaugos klausimus.
Iš tiekėjo pusės:
-prekei sandėliuoti, sunaudojama mažiau gamtos išteklių, mažiau teršiama gamta.

-prekės pristatomos tokia transporto priemone, kurios išmetamas anglies dioksido (CO2) kiekis, išmatuotas pagal 2007 m. birželio 20 d. Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo, atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių („Euro 5“ ir „Euro 6“) su visais pakeitimais (toliau – Reglamentas (EB) Nr. 715/2007) ir jo įgyvendinimo priemonėmis, M1 kategorijos transporto priemonėms neturi viršyti 95 g/km, M2 ir N1 kategorijos transporto priemonėms neturi viršyti 147 g/km; realiomis važiavimo sąlygomis transporto priemonės išmetamų teršalų kiekis neviršija 80 procentų ribinės vertės (neatsižvelgiant į taikomą atitikties faktorių ir (ar) matavimo metodo paklaidą), nustatytos Reglamente (EB) Nr. 715/2007.

Mūsų įmonėje prekių sandėliavimo patalpa suprojektuota taip, kad būtų kuo mažiau sunaudojama energetinių išteklių, darbuotojai naudoja ekologiško vairavimo principus, taupo degalus, rūpinasi, kaip sumažinti CO2 taršos kiekį, prekės pristatomos netaršiu  Euro 6 transportu.
Atitiktį patvirtinantys dokumentai:
-Tiekėjo aplinkos apsaugos vadybos sertifikatas IS0 14001:2015.
- Automobilio registracijos liudijimo kopija (dėl „Euro 6“).“
	Perkančioji organizacija spręs dėl aplinkos apsaugos kriterijų taikymo.

	Tiekėjų pastabos ir siūlomi pakeitimai Techninių specifikacijų projektui

	Techninės specifikacijos punktas
	Reikalaujamas parametras
	Tiekėjo siūlomas pakeitimas
	Perkančiosios organizacijos sprendimas

	4.
	Prietaiso matmenys

1. Svoris  ≤ 5,5 kg
1. Išoriniai matmenys 15 cm x 35cm x 40 cm ± 2 cm(IxPxA)
	Svorio ribą prašome padidinti iki 6.00 kg., rinkoje tokios įrangos tiekėjų yra daug, bet tokio mažo svorio pasiūlyti gali retas tiekėjas. 
Prašome praplėsti ilgio  ribą  iki 280 mm. Mūsų siūlomo prietaiso išmatavimai: 280mmx284mmx283 mm

Prašome nustatyti:
1. Svoris  ≤ 6 kg
1. Išoriniai matmenys ≥28 cm x 35cm x 40 cm  (IxPxA)
	Perkančioji organizacija sutinka koreguoti reikalavimą į : „1.	Svoris  ≤ 6 kg
       2.	Išoriniai matmenys ≤30 cm x 35cm x 40 cm  (IxPxA)“


	13.
	Didelio efektyvumo oro filtravimo sistema

1. HEPA filtras, 
2.  Filtro tarnavimo laikas ne mažiau  2000 val.
	1. HEPA filtras, 

2. Prašome pakeisti Filtro tarnavimo laiko intervalą ne mažiau  1000 val. 
Dažnu atveju filtro keitimas būna numatytas pagal nudirbtas valandas arba tiesiog kas metus. Filtras galintis veikti iki 2000 val. turės didesnę kainą, tačiau gali nutikti, kad šildytuvas per metus tų 2000 val. ir nedirbs, o keisti filtrą vis tiek reikės. Tad prašome leisti didesnę konkurenciją šiame punkte.
	Perkančioji organizacija sutinka koreguoti reikalavimą į : „1. HEPA filtras, 

2. Filtro tarnavimo laikas ne mažiau  1000 val.“

	16.
	Triukšmingumas

≤ 48 dBa
	Prašome minimaliai 1 dBa išplėsti triukšmingumo lygio ribas ir nustatyti ≤ 49 dBa
	Perkančioji organizacija sutinka koreguoti reikalavimą į : „Triukšmingumas

≤ 49 dBa“

	APIBENDRINIMAI, IŠVADOS IR SIŪLYMAI

	Rinkos dalyvių konsultacijoje sudalyvavo 2 dalyviai, kurie turėjo pastabų ir siūlymų techninės specifikacijos projektui, kuriuos perkančioji organizacija išnagrinėjo bei įvertino. Vykdydama pirkimą perkančioji organizacija atsižvelgs į kai kuriuos gautus siūlymus ir rekomendacijas.



